Festival rumunjske kulture i običaja

Nakon Festivala jezika na kojem je profesorica Maljković ostvarila kontakt s Katedrom za romanistiku i rumunjskim veleposlanstvom, dobili smo poziv na Festival rumunjske kulture i običaja povodom predstojećih blagdana.

Zainteresirani učenici u pratnji profesorice Trogrlić posjetili su 6. prosinca 2024. Kulturno informativni centar KIC. U vedrom raspoloženju dočekali su ih Veleposlanica Rumunjske, počasni konzul Moldavije, saborski zastupnik za manjine Veljko Kajtazi te lektorica s Katedre za rumunjski jezik Delia Ćupurdija.

Naši učenici razgledali su izložbu slika koje prikazuju rumunjsku tradiciju te prisustvovali plesnom nastupu grupe Brondosii iz rumunjskog grada Cavnica. Na kraju programa dobili su i mali poklon povodom dana sv. Nikole.

Zahvaljujemo svima na pozivu i radujemo se budućim projektima!









